Care este viitorul lui Edi Iordănescu pe banca echipei naționale a României: "Trebuie să fie foarte clar!"
Edi Iordănescu a calificat naționala României la EURO 2024, turneu la care va merge alături de "Tricolori".
Viitorul selecționerului pe banca primei reprezentative se află sub semnul întebării, întrucât contractul acestuia expiră pe 30 iunie 2024. Mihai Stoichiță, directorul tehnic FRF, a precizat care este situația antrenorului.
"Trebuie să fie foarte clar!"
"Eu cred că va continua. Urmează să aibă loc o întâlnire ori înainte, ori după meciurile astea amicale, pentru că știți că e un calendar aglomerat. Din ce am mai vorbit cu Edi, este o dorință de continuare, dar care va fi precedată de această întâlnire unde se vor stabili datele noului contract. Sigur că atunci va fi. Edi trebuie să fie foarte clar, să-și exprime gândurile și să punem la punct absolut tot.
În toiul verii să mă vezi pe mine în slip, ducându-mă după antrenori? Fugi de aici! Antrenorii din toată Europa vin în zona mediteraneeană. Eu nu am deloc vacanță, dar antrenorii da, că doar e vară. În niciun caz nu așteptăm până la finalul turneului final. Mi se pare normal să fie așa", a dezvăluit Mihai Stoichiță, citat de Digi Sport.